Nəriman Nərimanov adına park (Qusar)

Nəriman Nərimanov adına park və ya Nəriman Nərimanov adına Mərkəzi Mədəniyyət və Mədəniyyət Parkı — Azərbaycanın Qusar şəhərinin mərkəzi parkı. Azərbaycanın ən köhnə parklarından biridir. Park Rusiya imperiyası dövründə, 1853-cü ildə Qusarda olan rus hərbçiləri tərəfindən yaradılmışdır. 1863-cü ildə (və ya 1963) Azərbaycanın ən yaxşı parkı adına layiq görülüb. Mədəniyyət və İstirahət parkına ictimai əsaslarla Sənan Xəlilov rəhbərlik edir.

Park əvvəllər Çar Bağı adlanırdı. 1972-ci ildə Nəriman Nərimanovun 100 illik yubileyi münasibətilə parka onun adı verildi və heykəli qoyuldu.

Ərazisi 15 hektara yaxın olan parkda çox sayda ağac növləri və dekorativ bitkilər var. Burada müxtəlif dövrlərə aid heykəllər də quraşdırılıb. Heykəllərdən biri Nəriman Nərimanova aiddir. Həmçinin, parkda Qəhrəmanlar xiyabanı var. Xiyabanda Qusar rayonunun sakini, Sovet İttifaqı Qəhrəmanı Mirzə Vəliyevin heykəli ucaldılmışdır. Bundan başqa, parkda konsert səhnəsi, fəvvarə, kafe, veteranlar evi də fəaliyyət göstərir.

 İstinadlar 

Kateqoriya:Azərbaycan parkları
Kateqoriya:Qusarın görməli yerləri
Kateqoriya:Nəriman Nərimanov